Document ID: /roh_data/filtered/fineweb-2-filterrobots_roh.jsonl.gz/5902

Dapi onns han la vischnanca politica ed il suveran da Claustra-Serneus dispitas. Il suveran na fida betg pli a las autoritads communalas. Uschia fan projects gronds naufragi ed il suveran ha gia ditg duas giadas na ad in nov sistem politic.
Novas structuras èn vegnidas pretendidas, e forsa n’han ins betg realisà quellas a moda e maniera confurm al temp.
Las novas structuras duain esser pli cleras, transparentas ed evidentas, uschia ch’il suveran fidass puspè dapli la direcziun. «4 gudogna plus» sa numna la proposta per las novas structuras politicas ch’ina gruppa da lavur ha proponì.
«4 gudogna plus»
- radunanza communala duai surprender fatschentas ch'eran fin uss regladas sur l'urna
- il cussegl communal ed il cussegl da scola duain vegnir pli pitschens
- la cumissiun da gestiun duai vegnir separada dal cussegl communal
- la cumissiun da construcziun duai vegnir valurisada pli ferm ed avair la cumpetenza da decider
- plinavant duain ils commembers da las duas cumissiuns vegnir elegids a l'urna
A la votaziun dals 15 da december po il suveran uss decider, sch’el giavischa novas structuras cun ina radunanza communala, senza ina radunanza communala u sch’el na less insumma naginas novas structuras.
Tar in gie van las novas structuras en vigur il schaner 2021. Tar in na resta tut uschia sco quai ch’igl è uss.
RR actualitad 12:15